techiaith/cofnodycynulliad_en-cy huggingface dataset:
English: Thank you very much for raising this issue. I know that the economy Minister has responded to those proposals by the UK Government, but he'd be more than happy to recirculate his response to that, whilst also providing an update on the feasibility study with regard to the west Wales metro proposals.
Welsh: Diolch yn fawr iawn ichi am godi'r mater hwn. Gwn fod Gweinidog yr economi wedi ymateb i'r cynigion hynny gan Lywodraeth y DU, ond byddai'n fwy na pharod i ailgylchredeg ei ymateb i hynny, gan hefyd roi'r newyddion diweddaraf am yr astudiaeth ddichonoldeb o ran cynigion metro gorllewin Cymru.
English: Minister, may I ask for a statement from the Welsh Government on the eligibility criteria for social housing in Wales? My constituents, Mr and Mrs Harradine, and their four children, rent a house from Newport City Homes. For the last three and a half years, the house has been suffering from damp and mould growing all over the property. This is affecting their health and their children's, who have developed asthma and bronchitis. Health visitors and a doctor at the Royal Gwent Hospital have written to the housing authority, stressing that the condition of this house is causing health problems in the children, but all in vain. No action has been taken by the local council or city council, you can call it. They desperately need to move out, but because both parents are in employment, they are not considered as a priority by the city council. Please can we have a statement from the Minister on what guidance can be given on the eligibility criteria for social housing, since it appears that threats to people's health are not considered serious enough to warrant being rehoused as a priority?
Welsh: Gweinidog, a gaf i ofyn am ddatganiad gan Lywodraeth Cymru ar y meini prawf cymhwyster am dai cymdeithasol yng Nghymru? Mae fy etholwyr, Mr a Mrs Harradine, a'u pedwar plentyn yn rhentu tŷ gyda Newport City Homes. Am y tair blynedd a hanner diwethaf, bu lleithder yn y tŷ gyda llwydni yn tyfu ym mhob cwr o'r eiddo. Mae hyn yn effeithio ar eu hiechyd ac ar iechyd y plant, sydd wedi datblygu asthma a broncitis. Mae ymwelwyr iechyd a meddyg yn Ysbyty Brenhinol Gwent wedi ysgrifennu at yr awdurdod tai, gan bwysleisio bod cyflwr y tŷ hwn yn achosi problemau iechyd i'r plant, ond yn ofer. Nid oes camau wedi eu cymryd gan y cyngor lleol neu gyngor y ddinas y gallwch ei alw ef. Mae angen iddyn nhw symud allan yn daer, ond oherwydd bod y ddau riant mewn gwaith, nid ydyn nhw'n cael eu hystyried fel blaenoriaeth gan gyngor y ddinas. A gawn ni ddatganiad gan y Gweinidog ynghylch pa ganllawiau y gellir eu rhoi ar y meini prawf cymhwyster am dai cymdeithasol, gan yr ymddengys nad yw bygythiadau i iechyd pobl yn ddigon difrifol i gyfiawnhau eu hailgartrefu nhw fel blaenoriaeth?
English: Thank you for raising this case with us in the Chamber. I'm sure that you've taken up the specific case with the appropriate residential social landlord and/or the local authority. And I'd certainly recommend that you write with further details of that case to the housing Minister, who will be able to provide some further background on the detail of social housing eligibility criteria.
Welsh: Diolch am godi'r achos hwn gyda ni yn y Siambr. Rwyf yn siŵr eich bod wedi codi'r achos penodol gyda'r landlord cymdeithasol preswyl priodol a/neu'r awdurdod lleol. A byddwn yn sicr yn argymell eich bod chi'n ysgrifennu at y Gweinidog tai gyda rhagor o fanylion am yr achos hwnnw. Gall ef roi mwy o gefndir am fanylion y meini prawf cymhwyster am dai cymdeithasol.
English: Thank you very much for raising both of these issues. I would suggest that, on the specific issue that you refer to in Pennard, in the first instance it would probably be most appropriate to raise the issue regarding the definition of 'local' and the definition of 'affordable' with the housing Minister, in order to have the full information in front of you, in order to be able to share that with constituents. I'm sure that the First Minister answered some questions today with regard to the legislative timetable, and the impact that Brexit might be having on our considerations there, and, of course, the First Minister does make an annual statement on the legislative programme. But if you have specific questions regarding Bills, I'm sure that the appropriate Minister would be able to respond to those concerns.
Welsh: Diolch yn fawr iawn am godi'r ddau fater hyn. Byddwn i'n awgrymu, ar y mater penodol y cyfeiriwch ato ym Mhennard, yn y lle cyntaf mae'n debyg mai codi'r mater ynghylch diffiniad 'lleol' a diffiniad 'fforddiadwy' gyda'r Gweinidog tai fyddai'r peth mwyaf priodol i'w wneud, fel y cewch yr holl wybodaeth o'ch blaen, er mwyn gallu rhannu hynny gyda'r etholwyr. Rwy'n siŵr bod y Prif Weinidog wedi ateb rhai cwestiynau heddiw ynghylch yr amserlen ddeddfwriaethol, a'r effaith y gallai Brexit ei chael ar ein hystyriaethau yn y fan yna, ac, wrth gwrs, mae'r Prif Weinidog yn gwneud datganiad blynyddol ar y rhaglen ddeddfwriaethol. Ond os oes gennych gwestiynau penodol ynghylch Biliau, rwy'n siŵr y byddai'r Gweinidog priodol y gallu ymateb i'r pryderon hynny.
English: Thank you very much for raising those questions with me today. On the issue of broadband, if you would share with me the details of your constituent's specific circumstance, I'd be happy to explore that with the Minister and let you have the outcome of that. Your questions regarding 'Planning Policy Wales' and how it intersects with existing planning applications, and so forth, is probably best directed to the Minister with responsibility for planning.
Welsh: Diolch yn fawr iawn am godi'r cwestiynau hynny gyda mi heddiw. Ar y mater band eang, pe byddech yn rhannu manylion penodol amgylchiad eich etholwr gyda mi, byddwn yn hapus i archwilio hynny gyda'r Gweinidog a gadael i chi gael canlyniad hynny. O ran eich cwestiynau ynghylch 'Polisi Cynllunio Cymru' a sut y mae'n torri ar draws y ceisiadau cynllunio presennol, ac ati, mae'n debyg y dylid cyfeirio at y Gweinidog sy'n gyfrifol am gynllunio.
English: Thank you very much for raising those issues. I will refer to them in the order in which you raised them. The first was universal credit, and Welsh Government has consistently and regularly raised the issue of universal credit and our multitude of concerns about it with UK Ministers. I know that the Minister for housing has recently written to the UK Government again on this issue and she would be happy to provide a -
Welsh: Diolch yn fawr iawn am godi'r materion hynny. Cyfeiriaf atynt yn y drefn y cawsant eu codi. Y cyntaf oedd credyd cynhwysol, ac mae Llywodraeth Cymru wedi codi'r mater o gredyd cynhwysol a'n pryderon di-ri yn ei gylch yn gyson ac yn rheolaidd gyda Gweinidogion y DU. Gwn fod y Gweinidog tai wedi ysgrifennu at Lywodraeth y DU eto yn ddiweddar ynghylch y mater hwn a byddai hi'n hapus i ddarparu -
English: The response came in the summer.
Welsh: Fe ddaeth yr ymateb yn ystod yr haf.
English: She'd be happy to provide a copy of that to you and put a copy in the Library alongside the response that the Minister has received. On the issue of sexual harassment in the workplace, clearly, this is of huge concern. So, it would be remiss of me not to mention that this week is Trade Union Week, and membership of a trade union can provide individuals with huge emotional support but also the legal support that they might need in order to take forward complaints of this kind. But, clearly, this kind of behaviour has no place in the workplace or anywhere else more widely I would suggest as well. Your question about accessing services for trans people - the Minister has indicated that he will be bringing forward a statement when the new team comes into place around April of this year. I would completely agree with you on the issue of any hate-based party being extremely dangerous. Politics that is centred around discrimination and hatred towards people because of their religion, their language or their minority status of any kind clearly has no place in Wales.
Welsh: Byddai hi'n hapus i ddarparu copi o hynny i chi a rhoi copi yn y Llyfrgell ochr yn ochr â'r ymateb a gafodd y Gweinidog. Ar y mater o aflonyddwch rhywiol yn y gweithle, mae hyn yn amlwg yn peri pryder mawr iawn. Felly, byddwn ar fai pe na bawn yn cyfeirio at y ffaith fod yr wythnos hon yn Wythnos Undebau Llafur, ac y gall bod yn aelod o undeb llafur roi cymorth emosiynol anferthol i unigolion ond hefyd y cymorth cyfreithiol y byddai o bosib ei angen arnyn nhw er mwyn symud cwynion o'r math hwn ymlaen. Ond, yn amlwg, nid oes gan ymddygiad o'r fath le yn y gweithle nac yn unman arall yn ehangach ychwaith, byddwn i'n awgrymu. Eich cwestiwn ynghylch pobl drawsrywiol yn gallu defnyddio gwasanaethau - mae'r Gweinidog wedi nodi y bydd yn cyflwyno datganiad pan ddaw'r tîm newydd ynghyd tua mis Ebrill eleni. Rwy'n cytuno'n llwyr â chi fod unrhyw blaid sydd wedi ei seilio ar gasineb yn eithriadol o beryglus. Mae'n amlwg nad oes gan wleidyddiaeth sy'n canolbwyntio ar wahaniaethu a chasineb tuag at bobl oherwydd eu crefydd, eu hiaith neu eu statws lleiafrifol unrhyw le yng Nghymru.
English: Thank you very much for raising this issue. I know that you've already had a meeting with the Minister for Economy and Transport to discuss the congestion issue and to provide the Minister with some of those very detailed personal experiences that your constituents are experiencing on this stretch of road. I'm aware that you were provided with an update on a proposed way forward from Welsh Government, outlining the action that the project team are taking in order to try and resolve issues that you described. The Minister has indicated that he'd be happy to provide an update to all Members.
Welsh: Diolch yn fawr iawn ichi am godi'r mater hwn. Rwy'n gwybod eich bod eisoes wedi cyfarfod â Gweinidog yr Economi a Thrafnidiaeth i drafod y mater o dagfeydd ac i hysbysu'r Gweinidog am rai o'r profiadau personol manwl iawn hynny sy'n effeithio ar eich etholwyr ar y rhan hon o'r ffordd. Rwy'n ymwybodol y cawsoch chi'r wybodaeth ddiweddaraf ynglŷn â'r hyn y mae Llywodraeth Cymru yn bwriadu ei wneud, yn amlinellu'r hyn y mae'r tîm prosiect yn ei wneud er mwyn ceisio datrys y materion a ddisgrifiwyd gennych chi. Mae'r Gweinidog wedi dweud y byddai'n fodlon rhoi'r wybodaeth ddiweddaraf i bob Aelod.
English: The next item is a statement by the Minister for Health and Social Services on unscheduled care winter delivery. I call on the Minister to make his statement - Vaughan Gething.
Welsh: Y datganiad nesaf yw'r un gan y Gweinidog Iechyd a Gwasanaethau Cymdeithasol ar ddarparu gofal heb ei drefnu yn ystod y gaeaf. Dwi'n galw ar y Gweinidog i wneud ei ddatganiad - Vaughan Gething.
English: Thank you, Llywydd. I am pleased to update Members on the delivery of unscheduled care services this winter. I'd like to begin by paying tribute to the hard work and dedication of thousands of our health and social care staff this winter. I've had the opportunity to see front-line staff across Wales delivering services for people whilst under pressure. I've talked previously about the planning process for this winter, which included leaders from local health boards providing assurance to the Welsh Government about their readiness. The local plans were agreed in partnership between health and local government. I've supported local organisations through an extra £39 million, provided earlier than before, based upon findings from our 2017-18 review and feedback from clinicians. I'm pleased to report improvements have been made following this additional investment and lessons learnt from previous winters. I am confident that, without these, the winter we have experienced so far would have been much tougher on staff and had a negative impact on patient and staff experience. Emerging evidence tells us that the number of lost hours for patients waiting over an hour for ambulance handovers decreased by 30 per cent, comparing December 2018 to December 2017.
Welsh: Diolch, Llywydd. Rwy'n falch o roi'r newyddion diweddaraf i'r Aelodau ynglŷn â'r ddarpariaeth o wasanaethau gofal heb ei drefnu'r gaeaf hwn. Hoffwn ddechrau drwy dalu teyrnged i waith caled ac ymroddiad miloedd o'n staff iechyd a gofal cymdeithasol y gaeaf hwn. Rwyf wedi cael y cyfle i weld staff rheng flaen ledled Cymru yn darparu gwasanaethau i bobl, a hynny o dan bwysau. Rwyf wedi sôn o'r blaen am y broses gynllunio ar gyfer y gaeaf hwn, a oedd yn cynnwys arweinyddion o fyrddau iechyd lleol yn rhoi sicrwydd i Lywodraeth Cymru ynglŷn â sut roedden nhw wedi paratoi. Cytunwyd ar y cynlluniau lleol mewn partneriaeth rhwng y maes iechyd a llywodraeth leol. Rwyf wedi cefnogi sefydliadau lleol drwy roi £39 miliwn yn ychwanegol, a hynny yn gynharach nag o'r blaen, ar sail canfyddiadau o'n hadolygiad yn 2017-18 a sylwadau gan glinigwyr. Rwy'n falch o adrodd fod pethau wedi gwella yn dilyn y buddsoddiad ychwanegol hwn a gwersi a ddysgwyd o'r gaeafau blaenorol. Rwy'n ffyddiog, heb y rhain, y byddai'r gaeaf yr ydym ni wedi ei weld hyd yma wedi bod yn llawer caletach ar staff ac wedi cael effaith negyddol ar brofiad cleifion a staff. Mae tystiolaeth sy'n dod i'r amlwg yn dweud wrthym ni fod nifer yr oriau coll ar gyfer cleifion sy'n aros dros awr i gael eu trosglwyddo o gerbydau ambiwlans wedi gostwng 30 y cant, o gymharu Rhagfyr 2018 â Rhagfyr 2017.
English: Thank you for highlighting the success of that particular area of work, and, again, the ideas come and they are supported, but, actually, people need to deliver them and to make the difference. And it is encouraging to hear to hear the level of detail and the numbers of people that are benefiting and benefiting rapidly from the new service - that point about a rapid discharge and supporting people to leave, but then the support they need to stay in their own homes safely and securely and as independently as possible. And I just want to pick up that this is about partnership between third sector, housing and different groups of staff who occasionally get talked about, particularly the therapists - occupational therapists and physiotherapy support as well. It is absolutely my ambition to understand which models of care and support have the greatest prospect of making the greatest difference, and the ability to be scaled on a much wider level. I've been really clear that I don't want to keep on funding micro projects that are not transferrable to other parts of the country. I'm interested in a broader not just debate, but a broader change in practice and to take on best practice so that it becomes standard practice - not something you point to that stands apart from everything else, but, actually, that is the way to deliver business on a standard basis to make the sort of transformation that we all wish to. In principle, I'd be very happy to take up his offer, and, if he'll write to me, I'm sure that we can sort out a convenient time and date in the diary.
Welsh: Diolch am dynnu sylw at lwyddiant y maes penodol hwnnw o waith, ac, unwaith eto, mae'r syniadau'n dod ac yn cael eu cefnogi, ond, mewn gwirionedd, mae pobl angen eu cyflawni a gwneud y gwahaniaeth. Ac mae hi yn galonogol clywed y manylion ac am nifer y bobl sy'n elwa, ac yn elwa'n gyflym, ar y gwasanaeth newydd - y sylw hwnnw ynghylch rhyddhau pobl yn gyflym a chefnogi pobl i adael, ond yna'r cymorth sydd ei angen arnyn nhw i aros yn eu cartrefi eu hunain mor ddiogel ac mor annibynnol â phosib. A dim ond eisiau dweud yr wyf i fod hyn ynglŷn â phartneriaeth rhwng y trydydd sector, tai a gwahanol grwpiau o staff y sonnir amdanyn nhw'n achlysurol, yn enwedig y therapyddion - cymorth i therapyddion galwedigaethol a ffisiotherapi hefyd. Fy uchelgais yn llwyr yw deall pa fodelau o ofal a chymorth sydd â'r posibilrwydd mwyaf i wneud y gwahaniaeth mwyaf, a'r gallu i'w cyflwyno yn llawer ehangach. Rwyf wedi bod yn glir iawn nad wyf i eisiau parhau i ariannu prosiectau micro nad oes modd eu trosglwyddo i rannau eraill o'r wlad. Mae gennyf ddiddordeb nid dim ond mewn dadl ehangach, ond mewn newid ehangach yn ymarferol ac i fanteisio ar yr arferion gorau fel bod hynny'n dod yn arfer safonol - nid rhywbeth yr ydych chi'n cyfeirio ato sy'n sefyll ar wahân i bopeth arall, ond, mewn gwirionedd, dyna'r ffordd i gyflwyno busnes ar sylfaen safonol i wneud y math o drawsnewid yr ydym i gyd ei eisiau. Mewn egwyddor, byddwn yn hapus iawn i dderbyn ei gynnig, ac os gwnaiff ysgrifennu ataf, rwy'n siŵr y gallwn ni drefnu amser a dyddiad cyfleus yn y dyddiadur.
English: Item 4 on the agenda is the Developments of National Significance (Specified Criteria, Fees and Fees for Deemed Applications) (Wales) (Amendment) Regulations 2019. And I call on the Minister for Housing and Local Government to move the motion. Julie James.
Welsh: Eitem 4 ar yr agenda yw Rheoliadau Datblygiadau o Arwyddocâd Cenedlaethol (Meini Prawf Penodedig, Ffioedd a Ffioedd am Geisiadau Tybiedig) (Cymru) (Diwygio) 2019. Ac rwy'n galw ar y Gweinidog Tai a Llywodraeth Leol i gynnig y cynnig. Julie James.
English: Thank you. There are no speakers to the debate. So, therefore, unless you've got anything else you want to add, we'll move to the vote. So, the proposal is to agree the motion. Does any Member object? [ Objection.] Therefore, we will defer voting under this item until voting time.
Welsh: Diolch. Nid oes unrhyw siaradwyr i'r ddadl. Gan hynny, felly, oni bai bod gennych chi unrhyw beth arall yr hoffech ei ychwanegu, byddwn yn symud at y bleidlais. Felly, y cynnig yw cytuno ar y cynnig. A oes unrhyw Aelod yn gwrthwynebu? [ Gwrthwynebiad.] Felly, byddwn yn gohirio'r bleidlais ar yr eitem hon tan y cyfnod pleidleisio.
English: The next item is the debate on the police settlement 2019-20. And I call on the Minister for Housing and Local Government to move the motion. Julie James.
Welsh: Yr eitem nesaf yw dadl setliad yr heddlu 2019-20. A galwaf ar y Gweinidog Tai a Llywodraeth Leol i wneud y cynnig. Julie James.
English: Thank you. Can I now call the Minister for Housing and Local Government to reply to the debate?
Welsh: Diolch. A gaf i alw nawr ar y Gweinidog Tai a Llywodraeth Leol i ymateb i'r ddadl?
English: Thank you very much. The proposal is to agree the motion. Does any Member object? [ Objection.] Therefore, we defer voting until voting time.
Welsh: Diolch yn fawr iawn. Y cynnig yw cytuno ar y cynnig. A oes unrhyw Aelod yn gwrthwynebu? [ Gwrthwynebiad.] Gan hynny, rydym yn gohirio'r bleidlais tan y cyfnod pleidleisio.
English: We now move to item 6, which is a debate on the substance misuse annual report, and I call on the Minister for Health and Social Services to move the motion - Vaughan Gething.
Welsh: Rydym yn symud nawr at eitem 6, sef dadl ar yr adroddiad blynyddol ar gamddefnyddio sylweddau, ac rwy'n galw ar y Gweinidog Iechyd a Gwasanaethau Cymdeithasol i gynnig y cynnig - Vaughan Gething.
English: Thank you. I have selected four amendments to the motion. I call on Mark Isherwood to move amendment 1, tabled in the name of Darren Millar.
Welsh: Diolch. Rwyf i wedi dethol pedwar gwelliant i'r cynnig. Rwy'n galw ar Mark Isherwood i gynnig gwelliant 1, a gyflwynir yn enw Darren Millar.
English: I think this is a useful moment to have a look at what we're achieving and what we're not achieving. The threefold increase, nearly, in hospital admissions because of the use of illegal drugs is obviously a cause for concern, and we know that people living in the most deprived areas of Wales are six times more likely to be admitted for drug misuse than in the least deprived areas. I was puzzled by amendment 1, because it links together drug misuse and alcohol-specific deaths in Wales and there has actually been a reduction in deaths from drug misuse. It's only 4 per cent and, obviously, each death is a tragedy in itself, but, nevertheless, it's important to understand trends. One of the concerning issues is opioid misuse amongst the older population increasing, and that, if you like, mirrors the use of alcohol in excessive quantities by older people as well. And so there are some clear messages there about things that we're going to need to think about in terms of how we -
Welsh: Credaf fod hon yn foment ddefnyddiol i edrych ar yr hyn yr ydym ni'n ei gyflawni a'r hyn nad ydym yn ei gyflawni. Mae'r cynnydd, sydd bron a bod yn driphlyg, yn nifer y derbyniadau i'r ysbyty oherwydd y defnydd o gyffuriau anghyfreithlon, yn amlwg yn destun pryder, a gwyddom fod pobl sy'n byw yn yr ardaloedd mwyaf difreintiedig yng Nghymru chwe gwaith yn fwy tebygol o gael eu derbyn i'r ysbyty o ganlyniad i gamddefnyddio cyffuriau na'r rhai o ardaloedd llai difreintiedig. Synnais wrth weld gwelliant 1, gan ei fod yn cysylltu camddefnyddio cyffuriau a marwolaethau sy'n gysylltiedig ag alcohol yng Nghymru â'i gilydd, ac mewn gwirionedd bu gostyngiad yn nifer y marwolaethau oherwydd camddefnyddio cyffuriau. 4 y cant yn unig yw hyn ac, yn amlwg, mae pob marwolaeth yn drychineb ynddi ei hun, ond, serch hynny, mae'n bwysig ein bod yn deall y tueddiadau. Un o'r materion sy'n peri pryder yw'r cynnydd yn y camddefnydd o opioid ymhlith y boblogaeth hŷn. Mae hynny, os dymunwch, yn adlewyrchu'r defnydd gormodol o alcohol gan bobl hŷn hefyd. Felly mae yna rai negeseuon clir yno ynglŷn â'r pethau y mae angen inni feddwl amdanynt o ran sut yr ydym -
English: Have you looked at the latest published ONS figures, which do show that the figures, on the latest published figures, go up? That's the Office for National Statistics figures.
Welsh: Ydych chi wedi edrych ar y ffigurau diweddaraf a gyhoeddwyd gan y Swyddfa Ystadegau Gwladol, sy'n dangos bod y ffigurau, y rhai diweddaraf a gyhoeddwyd, yn cynyddu? Hynny yw, ffigurau'r Swyddfa Ystadegau Gwladol.
English: Do you accept that you need to move a bit faster on this to prevent further deaths?
Welsh: A ydych yn derbyn bod yn rhaid ichi symud yn gyflymach ynglŷn â hyn i atal mwy o farwolaethau?